Upravo prodano 29.000 dionica Podravke za četiri milijuna eura!

Ogroman promet Podravkinom dionicom u petak do podneva na Zagrebačkoj burzi.

Netko je u dvije blok transakcije prodao ukupno 29.000 dionica koprivničke kompanije za 4,1 milijun eura. Cijena po dionici iznosila je 141,50 eura.

Očito je riječ o ranije dogovorenoj transakciji jer je kupac odmah kupio dvaput po 14.500 dionica. Ovog trena nije poznato tko je prodao, a tko kupio toliku količinu dionica.

U proteklih 10-ak godina veći je promet na Podravkinoj dionici ostvaren samo u studenome 2016. kad je norveški fond Skagen odlučio prodati svih 518.000 dionica Podravke.

Skagen je držao 7,27 posto vlasništva Podravke. Njegove dionice, također u velikoj blok transakciji, kupili su tada obvezni mirovinski fondovi za ukupno 186 milijuna kuna (oko 24,6 milijuna eura).

Objava Upravo prodano 29.000 dionica Podravke za četiri milijuna eura! pojavila se prvi puta na Danica.hr.